1992L0022 — SL — 28.11.2001 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:





spremenjena z:









▼B

DIREKTIVA SVETA 92/22/EGS

z dne 31. marca 1992

o varnostnih steklih in materialih za zasteklitev na motornih vozilih in njihovih priklopnikih







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 100a Pogodbe, ob upoštevanju predloga Komisije ( 1 ), v sodelovanju z Evropskim parlamentom ( 2 ), ob upoštevanju mnenja Ekonomsko-socialnega odbora ( 3 ), ker je treba sprejeti ukrepe za postopno vzpostavitev notranjega trga do 31. decembra 1992; ker notranji trg zajema območje brez notranjih meja, na katerem je zagotovljen prosti pretok blaga, oseb, storitev in kapitala; ker bo postopek popolne uskladitve bistvenega pomena za uveljavitev enotnega trga; ker bo treba ta postopek uporabiti pri vnovičnem pregledu celotnega postopka EGS-homologacije ob upoštevanju resolucije Sveta z dne 7. maja 1985, ki se nanaša na nov pristop k vprašanju tehničnega usklajevanja in standardizacije; ker se zahteve glede varnostnih stekel med državami članicami razlikujejo; ker morajo zato vse države članice sprejeti enake zahteve, bodisi kot dopolnitev k veljavnim predpisom ali namesto njih, zlasti zato, da bo za vsak tip vozila omogočena uvedba postopka EGS-homologacije, na katerega se nanaša Direktiva Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil ( 4 ), kakor je bila nazadnje spremenjena z Direktivo 87/403/EGS ( 5 ); ker pravila za varnostna stekla ne vključujejo le zahtev glede njihove strukture, ampak tudi glede vgradnje v vozila; ker mora usklajen postopek homologacije sestavnega dela za varnostna stekla omogočati vsaki državi potrjevanje skladnosti z zahtevami glede izdelave in preskušanja ter obveščanje drugih držav članic o takih potrditvah s pošiljanjem kopije certifikata o homologaciji sestavnega dela za vsak tip varnostnega stekla; ker pritrditev oznake EGS-homologacije sestavnega dela na vsak tip varnostnega stekla, ki je skladen s tipom, ki je bil homologiran kot sestavni del, pomeni, da uradno preskušanje tega tipa stekla v drugih državah ni več upravičeno; ker je pri varnostnih steklih varnostni vidik posebno pomemben, saj so ta stekla še bolj kakor druge vrste stekel lahko izpostavljena silovitim obremenitvam, bodisi ob trčenjih ali ob udarcih od zunaj, in torej lahko povzročijo hude telesne poškodbe; ker morajo biti pri prizadevanjih za približevanje zakonodaje držav članic, katerih razlike lahko povzročajo ovire v trgovanju, v sprejeti odločitvi upoštevane zahteve po varnosti cestnega prometa in potreba po njenem izboljšanju, SPREJEL NASLEDNJO DIREKTIVO:







Člen 1

▼M1

1. Države članice podelijo ES-homologacijo za vsa varnostna stekla in materiale za zasteklitev motornih in priklopnih vozil, ki ustrezajo konstrukcijskim in preskusnim zahtevam, določenim v prilogah.

▼B

2. Države članice morajo podeliti homologacijo za celotno vozilo za vsako vozilo, ki izpolnjuje zahteve glede vgradnje, določene v Prilogi III.

3. Država članica, ki je podelila EGS-homologacijo sestavnega dela, sprejme vse potrebne ukrepe, če je treba tudi v sodelovanju s pristojnimi organi drugih držav, za preverjanje, ali so izdelki v proizvodnji skladni s homologiranim tipom.

Člen 2

▼M1

Vse vloge za podelitev ES-homologacije sestavnega dela vloži proizvajalec ali njegov pooblaščeni zastopnik v državi članici. Države članice izdajo proizvajalcu ali njegovemu pooblaščenemu zastopniku oznako ES-homologacije sestavnega dela skladno z vzorcem, podanim v Prilogi II A, za vsak tip varnostnega stekla in za vsak material za zasteklitev motornih in priklopnih vozil, ki jima podelijo homologacijo na podlagi člena 1.

▼B

Države članice sprejmejo vse potrebne ukrepe, da preprečijo tako rabo oznak, ki bi lahko povzročila zamenjavo med elementi varnostnih stekel, ki so že bili homologirani kot sestavni deli po členu 1.

Člen 3

Pristojni organi vsake države članice morajo najpozneje v enem mesecu poslati pristojnim organom drugih držav kopije certifikata o homologaciji sestavnega dela za vsak tip varnostnega stekla, in kar zadeva način vgradnje, za vsak tip vozila, za katerega so izdali homologacijo za celotno vozilo.

Člen 4

Nobena država članica ne sme prepovedovati trženja ali uporabe varnostnih stekel na podlagi njihove konstrukcije, če je to steklo označeno z oznako EGS-homologacije sestavnega dela.

▼M1

Pristojni organi držav članic obveščajo drug drugega po postopku, določenem v členu 4(6) Direktive 70/156/EGS, o vsaki homologaciji sestavnega dela, ki so jo podelili, zavrnili ali preklicali na podlagi te direktive.

▼B

Člen 5

1. Če država članica, ki je podelila EGS-homologacijo sestavnega dela, ugotovi, da nekatera varnostna stekla, označena z enako oznako EGS-homologacije sestavnega dela, niso skladna s tipom, za katerega je bila podeljena homologacija, mora sprejeti potrebne ukrepe za zagotovitev skladnosti proizvodnje. Pristojni organi te države morajo obvestiti pristojne organe drugih držav o sprejetih ukrepih, ki lahko po potrebi vključujejo tudi preklic EGS-homologacije sestavnega dela. Pristojni organi morajo sprejeti podobne ukrepe, če jih o takem odstopanju obvesti pristojni organ kake druge države članice.

2. Pristojni organi držav članic se morajo v enem mesecu medsebojno obvestiti o vseh preklicih EGS-homologacij sestavnega dela in razlogih za tak ukrep.

3. Če država članica, ki je podelila EGS-homologacijo sestavnega dela, po prejemu obvestila oporeka odstopanju od skladnosti, si morata vpleteni državi članici prizadevati za rešitev spora. O tem morata obveščati Skupnost, ki po potrebi opravi ustrezna posvetovanja za odpravo spora.

Člen 6

V vsaki odločitvi, sprejeti po predpisih, ki so bili sprejeti za izvajanje te direktive, o zavrnitvi ali preklicu EGS-homologacije sestavnega dela ali o prepovedi prodaje in uporabe, morajo biti podrobno navedeni utemeljeni razlogi. O taki odločitvi je treba uradno obvestiti zadevno stranko, hkrati pa jo seznaniti s pravnimi sredstvi, ki so ji na voljo po akonodaji držav članic, in z roki za uveljavitev teh pravnih sredstev.

Člen 7

Nobena država članica ne sme zavrniti EGS-homologacije za celotno vozilo ali nacionalne homologacije ali prepovedati prodaje, začetka uporabe ali uporabe vozila zaradi razlogov, povezanih z njegovimi varnostnimi stekli, če imajo ta oznako EGS-homologacije sestavnega dela in so vgrajena v skladu z zahtevami, navedenimi v Prilogi III.

▼M1

Člen 8

V tej direktivi ‚vozilo‘ pomeni vsako motorno vozilo, namenjeno uporabi na cesti, z nadgradnjo ali brez nje, z vsaj štirimi kolesi in z največjo konstrukcijsko dovoljeno hitrostjo večjo od 25 km/h, in njihova priklopna vozila, z izjemo tirnih vozil, kmetijskih in gozdarskih traktorjev ter delovnih strojev.

▼B

Člen 9

Vse spremembe, potrebne za prilagoditev zahtev prilog tehničnemu napredku, se sprejmejo v skladu s postopkom, določenim v členu 13 Direktive 70/156/EGS.

Člen 10

1. Države članice sprejmejo zakone in druge predpise, potrebne za uskladitev s to direktivo, najpozneje do 1. julija 1992. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Te določbe države članice uporabljajo od 1. oktobra 1992.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 11

Ta direktiva je naslovljena na države članice.

▼M1









SEZNAM PRILOG







PRILOGA I: Upravne določbe za ES-homologacijo Dodatek 1: Opisni list za tip varnostnih stekel Dodatek 2: Certifikat o ES-homologaciji za tip varnostnih stekel Dodatek 3: Opisni list za tip vozila Dodatek 4: Certifikat o ES-homologaciji za tip vozila PRILOGA II: Področje uporabe in opredelitev pojmov PRILOGA II A: Oznake ES-homologacije sestavnega dela Dodatek 1: Primeri oznak homologacije sestavnega dela PRILOGA II B: Splošne in posamične zahteve, preskusi in tehnične zahteve PRILOGA III: Vozila: zahteve za vgradnjo vetrobranskih in drugih stekel na vozila









PRILOGA I

Upravne določbe za ES-homologacijo

1. VLOGA ZA ES-HOMOLOGACIJO SESTAVNEGA DELA

1.1 Vse vloge po členu 3(4) Direktive 70/156/EGS za homologacijo stekel vloži proizvajalec varnostnih stekel.

1.2 Vzorec opisnega lista je podan v Dodatku 1 k tej prilogi.

1.3 Tehnični službi, pristojni za opravljanje homologacijskih preskusov, je treba predložiti:

1.3.1 zadostno število preskušancev ali vzorcev gotovih stekel zadevnih modelov, pri čemer se po potrebi število lahko določi v dogovoru s tehnično službo, ki opravlja preskuse.

2. VLOGA ZA ES-HOMOLOGACIJO VOZILA

2.1 Vse vloge na podlagi člena 3(4) Direktive 70/156/EGS za homologacijo vozila glede na varnostna stekla vloži proizvajalec vozila.

2.2 Vzorec opisnega lista je podan v Dodatku 3 k tej prilogi.

2.3 Tehnični službi, ki opravlja homologacijske preskuse, je treba predložiti:

2.3.1 vzorčno vozilo tipa, ki mu je treba podeliti homologacijo; če je potrebno, se vozilo določi v dogovoru s tehnično službo, ki opravlja preskuse.

3. PODELITEV ES-HOMOLOGACIJE ZA VARNOSTNA STEKLA ALI ZA VOZILO

3.1 Ko so izpolnjene ustrezne zahteve, se podeli ES-homologacija, kakor je navedeno v členu 4(3), in če pride v poštev, v členu 4(4) Direktive 70/156/EGS.

3.2 Vzorec certifikata o ES-homologaciji in njegovih dodatkov je podan v: — Dodatku 2 k tej prilogi za vloge na podlagi točke 1.1, — Dodatku 4 k tej prilogi za vloge na podlagi točke 2.1.

3.3 Vsakemu tipu varnostnega stekla ali vozila se podeli homologacijska številka skladno s Prilogo VII k Direktivi 70/156/EGS. Ista država članica ne sme podeliti iste številke drugemu tipu stekla ali vozila.

4. SPREMEMBE TIPA IN SPREMEMBE HOMOLOGACIJ

4.1 Pri spremembah tipa, homologiranega skladno s to direktivo, veljajo določbe člena 5 Direktive 70/156/EGS.

5. SKLADNOST PROIZVODNJE

5.1 Ukrepe za zagotovitev skladnosti proizvodnje je treba sprejeti skladno z določbami člena 10 Direktive 70/156/EGS.









Dodatek 1









Dodatek 2

Certifikati o ES-homologaciji

VZOREC

(največji format: A4 (210 x 297 mm))









Dopolnilo 1 k certifikatu o ES-homologaciji št. …

v zvezi z ES-homologacijo za tip vetrobranskega stekla skladno z Direktivo 92/22/EGS, kakor je bila spremenjena z Direktivo 2001/92/ES

VETROBRANSKO STEKLO IZ LEPLJENE STEKLENE PLOŠČE

(navadno, obdelano ali s plastično prevleko)









Dopolnilo 2 k certifikatu o ES-homologaciji št. …

v zvezi z ES-homologacijo tipa vetrobranskega stekla skladno z Direktivo 92/22/EGS, kakor je bila spremenjena z Direktivo 2001/92/ES

VETROBRANSKA STEKLENO-PLASTIČNA STEKLA









Dopolnilo 3 k certifikatu ES-homologacije št. …

v zvezi z ES-homologacijo tipa vetrobranskega stekla skladno z Direktivo 92/22/EGS, kakor je bila spremenjena z Direktivo 2001/92/ES

ENAKOMERNO KALJENE STEKLENE PLOŠČE









Dopolnilo 4 k certifikatu o ES-homologaciji št. …

v zvezi z ES-homologacijo tipa vetrobranskega stekla skladno z Direktivo 92/22/ES, kakor je bila spremenjena z Direktivo 2001/92/ES

LEPLJENE STEKLENE PLOŠČE RAZEN VETROBRANSKEGA STEKLA









Dopolnilo 5 k certifikatu o ES-homologaciji št. …

v zvezi z ES-homologacijo tipa vetrobranskega stekla skladno z Direktivo 92/22/EGS, kakor je bila spremenjena z Direktivo 2001/92/ES

STEKLA IZ STEKLENO-PLASTIČNIH PLOŠČ RAZEN VETROBRANSKIH STEKEL









Dopolnilo 6 k certifikatu o ES-homologaciji št. …

v zvezi z ES-homologacijo tipa vetrobranskega stekla skladno z Direktivo 92/22/EGS, kakor je bila spremenjena z Direktivo 2001/92/ES

DVOJNA STEKLA









Dopolnilo 7 k certifikatu o ES-homologaciji št. …

v zvezi z ES-homologacijo tipa vetrobranskega stekla skladno z Direktivo 92/22/EGS, kakor je bila spremenjena z Direktivo 2001/92/ES

VSEBINA SEZNAMA VETROBRANSKIH STEKEL









Dopolnilo 8 k certifikatu o ES-homologaciji št. …

v zvezi z ES-homologacijo tipa toge stekleno-plastične plošče za zasteklitev skladno z Direktivo 92/22/EGS, kakor je bila spremenjena z Direktivo 2001/92/ES

TOGE STEKLENO-PLASTIČNE PLOŠČE ZA ZASTEKLITEV RAZEN ZA VETROBRANSKA STEKLA









Dopolnilo 9 k certifikatu o ES-homologaciji št. …

v zvezi z ES-homologacijo tipa prožne stekleno-plastične plošče za zasteklitev skladno z Direktivo 92/22/EGS, kakor je bila spremenjena z Direktivo 2001/92/ES

PROŽNE STEKLENO-PLASTIČNE PLOŠČE ZA ZASTEKLITEV RAZEN ZA VETROBRANSKA STEKLA









Dopolnilo 10 k certifikatu o ES-homologaciji št. …

v zvezi z ES-homologacijo tipa togih dvojnih stekel skladno z Direktivo 92/22/EGS, kakor je bila spremenjena z Direktivo 2001/92/ES

TOGA DVOJNA STEKLENO-PLASTIČNA STEKLA









Dodatek 3









Dodatek 4

VZOREC

(največji format: A4 (210 x 297 mm))









Dopolnilo k certifikatu o ES-homologaciji št. …

v zvezi s homologacijo vozila skladno z Direktivo 92/22/EGS, kakor je bila spremenjena z Direktivo 2001/92/ES









PRILOGA II

PODROČJE UPORABE IN OPREDELITEV POJMOV

1. Področje uporabe

Ta direktiva velja za varnostna stekla in materiale za zasteklitev, namenjene za vgradnjo kot vetrobranska stekla, druga stekla ali ločilne stene za motorna in priklopna vozila ter za njihovo opremljanje, razen za stekla za svetila in svetlobno-signalne naprave in armaturne plošče, posebna stekla za zaščito pred napadi, kaljeno steklo ter vetrobranska stekla, namenjena za vgradnjo na vozila za uporabo v ekstremnih okoljih, z največjo hitrostjo 40 km/h.

2. Opredelitev pojmov

Postavke so enake opredeljenim v členu 2 zadnje različice Pravilnika št. 43 Gospodarske komisije ZN za Evropo, ki jo je sprejela Evropska skupnost.









PRILOGA II A

OZNAKE ES-HOMOLOGACIJE SESTAVNEGA DELA

1. Na vseh ploščah varnostnega stekla, vključno z vzorci in preskušanci, predloženih za homologacijo sestavnega dela, mora biti blagovna znamka ali znamka proizvajalca. Oznaka mora biti jasno čitljiva, neizbrisna in vidna.

2. Poleg homologacijske številke, navedene v točki 3.3 Priloge I, morajo biti nameščeni simboli, kakor so opredeljeni v zadnji različici Pravilnika št. 43 Gospodarske komisije ZN za Evropo, ki jo je sprejela Evropska skupnost (točka 5.5).









PRILOGA II A

OZNAKE ES-HOMOLOGACIJE SESTAVNEGA DELA

1. Na vseh ploščah varnostnega stekla, vključno z vzorci in preskušanci, predloženih za homologacijo sestavnega dela, mora biti blagovna znamka ali znamka proizvajalca. Oznaka mora biti jasno čitljiva, neizbrisna in vidna.

2. Poleg homologacijske številke, navedene v točki 3.3 Priloge I, morajo biti nameščeni simboli, kakor so opredeljeni v zadnji različici Pravilnika št. 43 Gospodarske komisije ZN za Evropo, ki jo je sprejela Evropska skupnost (točka 5.5).

▼B









PRILOGA III

VOZILA — ZAHTEVE GLEDE VGRADNJE VETROBRANSKIH IN DRUGIH STEKEL NA VOZILA

1. Vetrobranska in druga stekla morajo biti vgrajena tako, da tudi pod obremenitvami, ki delujejo na vozilo v normalnih obratovalnih pogojih, ostanejo na svojih mestih in še naprej zagotavljajo osebam v vozilu vidljivost in varnost.

2. Pri vseh motornih vozilih kategorij M in N je treba opraviti naslednje preglede: 2.1 Vetrobransko steklo je opremljeno z ustrezno oznako EGS-homologacije sestavnega dela, določeno v točki 4.4 Priloge II, za njo pa je nameščen eden od dodatnih znakov, navedenih v točki 4.5.1 Priloge II. 2.1.1 Vetrobransko steklo je homologirano za tip vozila, na katero se vgradi. 2.1.2 Vetrobransko steklo je pravilno vgrajeno glede na točko „R“ na vozilu. To preverjanje se lahko opravi na vozilu ali po načrtih, po izbiri proizvajalca. 2.2 Stranska in zadnja stekla so opremljena z ustreznimi oznakami EGS-homologacije sestavnega dela, določenimi v točki 4.4 Priloge II. Stranska in zadnja stekla, ki ležijo bodisi v območju voznikovega neposrednega prednjega vidnega polja 180° bodisi v območju voznikovega posrednega vidnega polja skozi notranja ali zunanja vzvratna ogledala v skladu z zahtevami Direktive 71/127/EGS, niso označena z dodatnim znakom, navedenim v točki 4.5.2 Priloge II. 2.3 Steklo na strešni odprtini je opremljeno z oznako EGS-homologacije sestavnega dela, določeno v točki 4.4 Priloge II, in je lahko označeno z dodatnim znakom, navedenim v točki 4.5.2 Priloge II. 2.4 Preveriti je treba, ali so stekla, razen tistih, omenjenih v točkah od 2.1 do 2 zgoraj (na primer notranje predelne stene), opremljena z oznako EGS- homologacije sestavnega dela, ki je določena v točki 4.4 Priloge II in jo po potrebi spremlja dodatni znak, naveden v točki 4.5.2 Priloge II.

3. Pri vozilih kategorije O je treba preveriti, ali so stekla opremljena z oznako EGS- homologacije sestavnega dela, ki je določena v točki 4.4 Priloge II in jo po potrebi spremlja dodatni znak, naveden v točki 4.5.2 Priloge II.

▼M1 —————